Niu Kaslo apygarda

Niu Kaslo apygarda () – Jungtinių Amerikos Valstijų apygarda, šalies rytuose, Delavero šiaurinėje dalyje. 2022 m. duomenimis, Niu Kaslo apygardoje gyveno 575 494 žmonės. Tai daugiausiai apgyvendinta,Population . data.ers.usda.gov. Nuoroda tikrinta 2023-11-12. labiausiai ekonomiškai išsivysčiusi, tačiau pagal plotą mažiausia apygarda Delavere. Niu Kaslo apygardos būstinė yra įsikūrusi valstijos didžiausiame mieste – Vilmingtone. Apygarda įsikūrusi į pietus nuo Pensilvanijos, į vakarus nuo Naujojo Džersio ir Delavero įlankos, į šiaurė nuo Kento apygardos ir į rytus nuo Merilendo. Pro apygardos sieną su Naujuoju Džersiu teka Delavero upė.

 Istorija 
Pirmoji nuolatinė gyvenvietė Delavere buvo Fort Kristina, įkurta 1638 m., po Peterio Minoito ekspedicijos. Miestas buvo išdėstytas ten, kur šiuo metu yra Vilmingtonas. Apygarda įkurta 1673 m. 1681 m. buvo nubrėžtas 12 mylių lankas, siekiant konkrečiai pažymėti šiaurinę Niu Kaslo apygardos sieną, tokia ji išlieka iki šiol. 1685 m. buvo nubrėžtos vakarinės apygardos ribos.County history. co.new-castle.de.us. Nuoroda tikrinta 2023-11-12. Apygarda pavadinta pagal Niu Kaslo miestą, esantį šioje apygardoje.

 Didžiausios gyvenvietės 

 Vilmingtonas (70 500 gyv. 2023 m.)New Castle County cities . worldpopulationreview.com. Nuoroda tikrinta 2023-11-12.
 Niuarkas (30 875 gyv.)
 Midltaunas (25 956 gyv.)
 Smirna (13 294 gyv. 2022 m.) (dalis yra Kento apygardoje)Smyrna town delaware. census.gov. Nuoroda tikrinta 2023-11-12.

 Gyventojai 
2021 m. duomenimis apygardoje 55,5 % baltųjų, 24,7 % afroamerikiečių, 5,75 % azijiečių, 3,03 % mišrios rasės, 0,35 % kitų rasių, 0,12 % indėnų, 0,04 Ramiojo vandenyno salų ir 10,5 % lotynoamerikiečių kilmės gyventojų.New Castle County, DE datausa.io. Nuoroda tikrinta 2023-11-12.

 Šaltiniai 

Kategorija:Delavero apygardos